Β. Απρόσωπα ρήματα και απρόσωπες εκφράσεις

**Απρόσωπα** λέγονται τα ρήματα που βρίσκονται μόνο σε **γ’ ενικό** και δεν δέχονται προσωπικό υποκείμενο. Εκτός από τα απρόσωπα ρήματα έχουμε και **απρόσωπες εκφράσεις** που σχηματίζονται με το ρήμα **εστί** και το **ουδέτερο επιθέτων**.

Τα ρήματα αυτά και οι εκφράσεις **δεν μπορούν να πάρουν ως Υποκείμενο μια ονομαστική, αλλά δέχονται ως Υποκείμενο**:

1. Ένα **απαρέμφατο**

2. **Ειδική πρόταση**

3. Το **αφηρημένο ουσιαστικό που προέρχεται από το απρόσωπο ρήμα**. Πχ. Δει χρημάτων = **Ένδειαν εστί** χρημάτων

### Συνήθη απρόσωπα ρήματα: **χρή** (=πρέπει), **δει** (=πρέπει), προσήκει(=ταιριάζει), **πρέπει, δοκει** (=φαίνεται καλό), **μελει μοι** (=υπάρχει φροντίδα σε μένα για κάτι), **μεταμέλει μοι** (= μετανοώ), **ήμαρται** (=είναι πεπρωμένο), **συμβαίνει, μέλλει** (πρόκειται να), **εγχωρει** (= είναι δυνατόν), **εστί**, **έξεστι**, **ένεστι**, **πάρεστι**, **οιον τ’ εστί** (=επιτρέπεται), κ.λ.π.

 Συνήθεις απρόσωπες εκφράσεις**: άξιον εστί**, **δηλον εστί** (=είναι φανερό),

 **δίκαιον εστί**, **εικός εστί** (=είναι φυσικό), **καλόν εστί**, **κακόν εστί**, **ράδιον**

 **εστί** (=είναι εύκολο), **χαλεπόν εστί** (=είναι δύσκολο), **δυνατόν εστί**, **ακμή**

 **εστί** (=είναι η κατάλληλη στιγμή να…), **αναγκαίως έχει** (=είναι

 ανάγκη), κ.λ.π.

**Το Απαρέμφατο**

Το **Απαρέμφατο** είναι ένας από τους δύο ονοματικούς τύπους του ρήματος (ο άλλος είναι η μετοχή). Υπάρχουν δύο είδη απαρεμφάτου:

α) Το **ειδικό** απαρέμφατο, που μεταφράζεται με το ***ότι***, και

β) το **τελικό** απαρέμφατο που μεταφράζεται με το ***να***.

Το Απαρέμφατο μπορεί να κατέχει διάφορες συντακτικές θέσεις μέσα στην πρόταση:

* **Υποκείμενο των απροσώπων ρημάτων και εκφράσεων** (βλ. σελ. 2)
* **Αντικείμενο** (Έλεγον ουκ ***είναι*** αυτόνομοι)
* **Κατηγορούμενο** (Το κακως ποιειν εστί ***αδικειν***.)
* **Επεξήγηση** (Εις οιωνός άριστος, ***αμύνεσθαι*** περί πάτρης)
* **Προσδιορισμός της Αναφοράς** (Δημοσθένης ην δεινότατος ***λέγειν***)\*
* **Του Σκοπού ή του Αποτελέσματος** (Λακεδαιμόνιοι έδοσαν Αιγινητας Θυρέαν ***οικειν***.)\*\*

Και επίσης μπορεί να χρησιμοποιηθεί ως:

* Απόλυτο Απαρέμφατο
* Αντί προστακτικής
* Στις αναφωνήσεις

\* Το άναρθρο Απαρέμφατο ως προσδιορισμός της αναφοράς βρίσκεται συνήθως με τα **εξής επίθετα**: **άξιος, δεινός, επιτήδειος, ηδύς, ικανός, καλός, πικρός, ράδιος, στυγνός, χαλεπός**.

\*\*Το απαρέμφατο του σκοπού ή του αποτελέσματος συνήθως βρίσκεται με τα **εξής ρήματα:** **αιρουμαι, αιτω,βαίνω, ήκω, δίδωμι, καταλείπω, μισθουμαι, παρέχω, πέμπω, φέρω.**

**Το Απαρέμφατο και το Υποκείμενό του**

Ως προς το **Υποκείμενο του Απαρεμφάτου** υπάρχουν **δύο περιπτώσεις**:

α) Το **Υποκείμενο του Απαρεμφάτου** να είναι **ίδιο με το υποκείμενο του ρήματος**. Σε αυτή την περίπτωση το φαινόμενο ονομάζεται **Ταυτοπροσωπία** και το Υποκείμενο του Απαρεμφάτου βρίσκεται σε **ονομαστική**. Π.χ. Οι στρατιωται ουκ έφασαν **πορεύεσθαι**. (Υπ. ***Οι στρατιωται***)

β) Το **Υποκείμενο του Απαρεμφάτου** να είναι **διαφορετικό από το υποκείμενο του ρήματος**. Σε αυτή την περίπτωση το φαινόμενο ονομάζεται **Ετεροπροσωπία** και το Υποκείμενο του Απαρεμφάτου βρίσκεται σε **αιτιατική**. Π.χ. Εγώ ουκ ηγουμαι είναι διδακτόν ***την αρετήν***.

* Στα **απρόσωπα ρήματα** και στις **απρόσωπες εκφράσεις** που δέχονται υποκείμενο απαρέμφατο, έχουμε **πάντα ετεροπροσωπία**, και το **Υποκείμενο του Απαρεμφάτου βρίσκεται πάντα σε αιτιατική**.
* Στην περίπτωση της **ετεροπροσωπίας**, όταν το Υποκείμενο του Απαρεμφάτου είναι **γενικό και αόριστο, παραλείπεται**˙ τότε **εννοείται** ως Υποκείμενο του Απαρεμφάτου η αιτιατική **τινά ή τινάς**.